[{"text_idx": "#000000", "text": "Euskaltegietan zure beharrei egokitutako aukera zabala duzu: hasierako pausuak eman nahi dituenarentzat, ikasle aurreratuarentzat, ahozkoari edo idatzizkoari arreta gehiago jarri nahi dionarentzat, kalerako nahi duenarentzat eta Hizkuntz Eskakizunen bat atera nahi duenarentzat... guztiek dute aukera hemengo euskaltegietan."}, {"text_idx": "#000001", "text": "Ordutegi zein erritmoak oso malguak dira: goizez, arratsaldez, egunean bi orduz, hiru orduz, astean bi egunetan... hamaika aukera daude."}, {"text_idx": "#000003", "text": "Orain arte egin dituzte saio batzuk, hain zuzen ere, euskalgintzari eta hedabideei zegokiona eta kultura, aisia eta kirolari zegokiona. Saio horietan Oiartzungo euskararen egoerari buruzko iritzia eman dute herritar batzuek. Orain, arlo sozioekonomikoaren gaineko iritzia jaso nahi du Udalak, arloa ondoen ezagutzen dutenen eskutik."}, {"text_idx": "#000004", "text": "Lanin zerbitzutik ere iritzia ematera animatu nahi zaituztegu, datorren plangintzaldiko gakoak horren arabera definituko baitira. Izen- ematea esteka honen bidez egin dezakezue."}, {"text_idx": "#000005", "text": "Hain zuzen ere, Elhuyarrek eta Vicontecheko Trebek itzultzaile neuronalak errazago erabiltzeko aukera eskaini nahi digutela azaldu du. Bezeroen aplikazioetatik bertatik erabiltzeko soluzioak prestatu dituzte, eta behar izanez gero, neurri-neurrikoak garatzeko aukera ere eskaintzen dute."}, {"text_idx": "#000008", "text": "Hizkuntza normalizazio sailak dirulaguntza lerro bat irekitzen du urtero herrian euskararen presentzia areagotzeko egiten diren ekimenak laguntzeko. Beste hainbat laguntzen artean arlo sozioekonomikoari zuzendutakoak daude, hau da, Oiartzunen kokatuta dauden enpresa eta merkataritza establezimenduei dagozkienak."}, {"text_idx": "#000009", "text": "Horiek azaltzera hurbildu da Lanin zerbitzuko aholkularia irratira. Besteak beste, diruz laguntzen diren ekintzak zein diren eta noiz eta nola eskatu daitezkeen azaldu digu. Entzun podcasta!"}, {"text_idx": "#000010", "text": "Elhuyarren Elia itzultzailearen kasuan ( itzultzailearen aplikazioa gure konputagailuan instalatzeko aukera eskaintzen digute; doan da eta irekita dugun edozein aplikaziotatik testua itzuli eta ordezkatu ahal izango dugu."}, {"text_idx": "#000011", "text": "Horretarako, elia.eus helbidea jo behar dugu eta aplikazioa deskargatu (#app_download). Windows, Linux eta MacOS-erako prestatu dituzte."}, {"text_idx": "#000012", "text": "Ordenagailuko Deskargak karpetan gordeko zaigu instalatzailea. Fitxategi horren gainean birritan klik eginda, instalatzen hasiko da. Agindutako pausoak jarraitu, besterik gabe. Instalatutakoan, Elia aplikazioa jarriko da martxan atzealdean. Ez da beste leihorik irekiko. Ordenagailua pizten den aldiro jarriko da martxan aplikazioa."}, {"text_idx": "#000013", "text": "Behin aplikazioa instalatuta, testu bat itzultzeko honako pausoak jarraitu behar ditugu: Aurrena, itzuli nahi dugun testua hautatu eta Ctrl + C, Ctrl + C laster-marka sakatuta, eta ondoren, Ctrl + V, Ctrl + V sakatu. Hau da, agindu bakoitza birritan emanez gero, eta gure aplikazioan gaudela, testua itzuliko digu eta dokumentuan sartuko du, automatikoki, itzultzailearen webgunera joan beharrik izan gabe."}, {"text_idx": "#000016", "text": "Trebek ere zerbitzu berdintsua eskaintzen duela jakin dugu. Haiekin harremanetan jartzeko: "}, {"text_idx": "#000018", "text": "Udaleko euskara sailak hainbat ekintza laguntzen ditu diruz, herrian eta herritarren artean euskararen presentzia areagotzeko asmoz. Ekintza horien artean Oiartzunen kokatuta dauden enpresek edo merkataritza establezimentuek egindakoengatik ere jaso daiteke dirulaguntza."}, {"text_idx": "#000019", "text": "Bost ekimen izan daitezke diruz lagunduak:"}, {"text_idx": "#000020", "text": "Kanpo errotulazioa euskaraz jartzea: betetzen diren baldintzen arabera diru kopuru bat edo beste jasoko da, gastuaren % 35 eta % 50en artean (muga baten barruan).\nEuskararen sustapenerako ekintzak egitea: euskara sustatzeko burututako normalizazio ekintzen baitako gastuak, eta ekintza horiek egiteko erabilitako lan orduen kostua. Gehienez ere gastuaren % 50, 2000\u20acko mugarekin.\nEuskara plana diseinatu eta garatzea: Oarsoaldeko udalek sustatutako OLA planaren baitan, euskara plana martxan duten enpresetako normalizazio ekintzak eta planak gauzatzeko aholkularitza zerbitzuen gastuak. Gehienez ere gastuaren % 50, 2000\u20acko mugarekin.\nTicketbai aplikazioa euskaraz jartzea: aplikazioak emititzen duen ticketeko datu guztiek euskaraz egon beharko dute. Instalazioaren gastuaren % 50 jasoko da gehienez, 200\u20acko mugarekin.\nPuntuEus domeinua jartzea: webguneak euskaraz egon behar du. Domeinuaren eta ostatatzearen % 50 jasoko da, 200\u20acko mugarekin. Bi urtez eskatu daiteke."}, {"text_idx": "#000021", "text": "Eskaera egiteko behar den dokumentazioa:"}, {"text_idx": "#000022", "text": "Eskabide orria behar bezala beteta\nErakunde eskatzailearen, pertsona arduradunaren edo ordezkariaren NAren fotokopia\nElkarte, erakunde edo interesatu eskatzailearen IFZren fotokopia\nKontu korronte bat ireki duela egiaztatzen duen banketxearen edo aurrezki kutxaren ziurtagiria.\nEskatzen den laguntzaren arabera, argazki edo zinpeko aitorpenak eska daitezke."}, {"text_idx": "#000023", "text": "Dirulaguntza eskatzeko azken eguna 2023ko abenduaren 1a izango da. Hortik aurrera egiten diren ekintzak 2024ko dirulaguntza deialdiaren barruan geratuko dira."}, {"text_idx": "#000024", "text": "Dirulaguntzak bateragarriak izango dira erakunde publiko edo pribatuek xede bererako eman ditzaketen bestelako dirulaguntzekin, beti ere, laguntza bakoitzean zehaztutako mugak gainditu gabe."}, {"text_idx": "#000026", "text": "Prozesuaren hasieran galdetegi bat zabaldu zuten oiartzuarren artean, eta orain arte Euskararen Sustapenerako Planean jasotako ekintzei buruzko iritzia galdetu zitzaien. Bigarren fase honetan, iritziak bertatik bertara jaso nahi ditu Udalak eta horretarako, Ahize-AEK-ko aholkulariekin batera, saio ireki batzuk antolatu ditu."}, {"text_idx": "#000027", "text": "Saio horiek arloka banatu dituzte, eta 5 lan-mahai osatu, 5 egunetan elkartuko direnak:"}, {"text_idx": "#000028", "text": "Euskalgintza eta hedabideak: ekainaren 14an, 18:30ean, Landetxe erakinean.\nAisia, kultura eta kirola: ekainaren 21ean, 18:30ean, Landetxe erakinean.\nArlo sozioekonomikoa: ekainaren 28an, 15:30ean, Landetxe erakinean.\nGazteak: irailaren 15ean, 18:00etan, Landetxe erakinean.\nHezkuntza eta familia: irailaren 20an, 17:00etan, Landetxe erakinean."}, {"text_idx": "#000029", "text": "Horien helburua arlo bakoitzeko euskararen egoera jasotzea da, herritarren ahoetatik entzutea, eta horrez gain, hurrengo plangintzaldirako lehentasunak eta proposamenak lantzea. Saioak bi ordukoak izango dira, arinak eta dinamikoak, denon parte-hartzea sustatuko dutenak."}, {"text_idx": "#000030", "text": "Laninetik enpresetako eta merkataritzako langileei dei egin nahi dizuegu bertan parte-hartzera. Izan ere, saio horietan arlo sozioekonomikoko euskararen egoerari buruzko zuen iritzia eta proposamenak adierazi ahal izango dituzue, eta horren arabera eraikiko dira hurrengo urteetako ekintzak."}, {"text_idx": "#000031", "text": "Euskaraz Urtabe prozesuko kideek honako galdetegia zabaldu dute lan-mahai horietan parte hartzeko: Anima zaitezte!"}, {"text_idx": "#000032", "text": "2016an abiatu zen Lanin sortzeko hausnarketa eta 2017tik martxan dago zerbitzua. Ordutik, hainbat enpresari lagundu die Ahize-AEK hizkuntza aholkularitzak, Oiartzungo Udalarekin batera, lan-munduan euskara sustatzeko. Orain kontratu berria sinatu dute, eta hainbat berritasun izango ditu zerbitzuak."}, {"text_idx": "#000034", "text": "Aurrematrikula webgune HONETAN nahiz Intxixu AEKn egin daiteke. Online ikastaroetan izena eman nahi izanez gero, orduan aurrematrikula hemen egin dezakezue."}, {"text_idx": "#000035", "text": "Aurrematrikula ekainaren 28a baino lehen egiten dutenek honako onura hauek izango dituzte:"}, {"text_idx": "#000036", "text": "\u2013 %5eko deskontua ikasturteko matrikularen prezioan (deskontua ikasturte honetako -2022/23- prezioetan aplikatzen da).\u2013 Ordainketa malguagoa, epe bat gehituta ohiko ordainketa epeei\u2013 Lehentasuna taldeak eratzeko orduan"}, {"text_idx": "#000038", "text": "Zalantzarik izanez gero, jo Intxixu AEK euskaltegira (Landetxe eraikina, 2.solairua)."}]